Diari Oficial de la Generalitat Valenciana


Sumari del DOGV 5452, del 16-02-2007 (2007/761)

Convocatòria d'oposició lliure d'una plaça corresponent a l'escala d'administració general, subescala administració, classificació administratiu, denominació administratiu del Departament d'Intervenció, plaça número 20.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/761


Data del document
:   18-01-2007

Organisme emissor
:   Ajuntament de Rocafort

Tipus de document
:   Convocatòria

Correcció d'errades

 Descriptors 

:   * Rocafort
    * administració local
    * professió administrativa
    * concurs administratiu

Per Decret d'Alcaldia, de data 27 de desembre de 2006, la Presidència d'esta corporació ha disposat convocar oposició lliure per a la provisió d'una plaça d'administratiu, de conformitat amb les bases següents:  
Primera. Objecte de la convocatòria  
És objecte de la present convocatòria la provisió en propietat, pel procediment d'oposició lliure, d'una plaça d'administratiu, grup C, nivell 17, específic anual de 7.600,00 euros (retribucions anuals brutes de 22.417,88 Euros) vacant en la plantilla d'esta corporació i que figura en l'oferta pública d'ocupació per a 2004, enquadrada en l'escala d'administració general, subescala administració, classificació administratiu, adscrit al Departament d'Intervenció, sota la direcció de l'interventor de la corporació.  
Les funcions del lloc serien portar l'àrea de personal de la corporació amb la tutela de l'interventor de la corporació, amb les funcions següents: la confecció de les nòmines, preparació de contractes laborals, processos de selecció de personal, confeccionar documents Seguretat Social, Servef, Hisenda, etc; relacions amb les dites institucions, emissió d'informes, control d'assistències i de vacances, assessorament al personal de la corporació en matèria de normativa laboral i dret estatutari, etc.  
Segona. Normativa d'aplicació  
La realització de les proves selectives se sotmetrà, en tot el no expressament establit en les presents bases, a les normes de la Llei 7/1985, de 2 d'abril; el Reial Decret Legislatiu 781/1986, de 18 d'abril, i el Reial Decret 896/1991, de 7 de juny; i en el no establit en les mencionades normes, al Decret 33/1999, de 9 de març, del Consell de la Generalitat Valenciana, i supletòriament al Reial Decret 364/1995, de 10 de març, pel qual s'aprova el reglament general d'ingrés del personal al servici de l'administració general de l'estat i de provisió de llocs de treball i promoció professional dels funcionaris civils de l'administració general de l'estat.  
Tercera. Requisits que han de complir els aspirants  
Per a prendre part en el present concurs oposició serà necessari:  
a) Tindre la nacionalitat espanyola o la d'un de la resta d'estats membres de la Unió Europea o d'aquells estats a què se'ls s'aplique la lliure circulació de treballadors i treballadores, en els termes establits en la llei estatal que regula esta matèria.  
b) Tindre complits 18 anys.  
c) Estar en possessió del títol de Batxillerat o Formació Professional de segon grau o equivalent, o en condicions d'obtindre'l en la data en què acabe el termini de presentació d'instàncies. Si és el cas, l'equivalència haurà de ser aportada per l'aspirant per mitjà de certificació expedida a este efecte per l'administració competent.   
d) No patir cap malaltia ni defecte físic que impedisca l'exercici de les corresponents funcions.  
e) No trobar-se inhabilitat o inhabilitada penalment per a l'exercici de les funcions públiques.  
f) No haver sigut separat o separada per mitjà d'expedient disciplinari de qualsevol administració o ocupació pública.  
Quarta. Igualtat de condicions  
D'acord amb el que establix la Llei 13/1982, de 7 d'abril, d'Integració Social de Minusvàlid, en les presents proves seran admeses les persones minusvàlides en igualtat de condicions que els altres aspirants.  
Els aspirants minusvàlids hauran de presentar certificació de la Conselleria de Benestar Social o òrgan competent d'altres comunitats autònomes o de l'administració de l'Estat, que acredite tal condició, així com la seua capacitat per a exercir les tasques corresponents a les places objecte de la present convocatòria.  
El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. A este efecte els interessats hauran de presentar la petició corresponent en la sol·licitud de participació en la convocatòria.  
Cinquena. Instàncies i admissió d'aspirants  
5.1. En les instàncies per a sol·licitar prendre part en la present oposició, que hauran d'estar degudament omplides, manifestaran els aspirants que reunixen totes i cada una de les condicions i requisits exigits en la base tercera i si és el cas, base quarta, referides a la data de terminació del termini de presentació d'instàncies, i seran dirigides al president de la corporació; s'hauran de presentar en el Registre General d'esta (casa consistorial, carrer del Pou, s/n, Rocafort), o als llocs que determina l'article 38.4 de la Llei de Règim Jurídic de les Administracions Públiques i del Procediment Administratiu Comú vigent, degudament reintegrades, en el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado. La convocatòria i les seues bases es publicaran íntegrament en el Butlletí Oficial de la Província de València i se'n podrà sol·licitar una còpia per registre general d'entrada.  
5.2. Per a ser admés serà suficient que, a més, en la instància s'acredite l'abonament dels drets d'examen i formació de l'expedient, fixats en la quantitat de 20 euros, segons ordenança municipal, abonament que haurà d'efectuar-se, per mitjà d'ingrés o transferència, en el compte que té obert esta corporació en Ruralcaixa número 3082/1391/82/4146312764, acreditació que es produirà amb el segell o impressió mecànica de l'entitat financera en el lloc assenyalat a este efecte en la instància. Els drets d'examen seran tornats, únicament, amb la petició prèvia de l'interessat, en el cas de ser exclòs del procés selectiu, per falta d'algun dels requisits exigits per a prendre part en este.  
5.3. Acabat el termini de presentació d'instàncies, la presidència de la corporació dictarà una resolució, en el termini màxim d'un mes, per la qual declararà aprovada la llista provisional d'aspirants admesos i exclosos, que es publicarà en el BOP i als taulers d'anuncis de l'Ajuntament, amb indicació de les causes d'exclusió, així com el termini d'esmena de defectes i presentació de reclamacions, en els termes de l'article 71 de la Llei de Règim Jurídic de les Administracions Públiques i del Procediment Administratiu Comú que es concedix als aspirants exclosos.  
Si en el termini de 10 dies es formulen reclamacions, seran resoltes en el mateix acte administratiu pel qual s'aprove la llista definitiva que serà feta pública, així mateix, en la forma indicada.  
5.4. Contra la resolució d'aprovació de la llista definitiva podran els interessats interposar recurs contenciós administratiu, en els termes de la vigent Llei Reguladora de la Jurisdicció Contenciosa Administrativa, amb el recurs potestatiu de reposició previ, si és el cas, establit en l'article 116 de la Llei 30/1992, segons redacció de la Llei 4/1999, de 13 de gener.  
5.5. Els errors de fet podran esmenar-se en qualsevol moment, d'ofici o a petició del particular.  
Sisena. Tribunal qualificador  
6.1. El tribunal qualificador estarà constituït de la forma següent:  
President: el president de la corporació o funcionari en qui delegue.  
Vocals:  
1. L'interventor de la corporació o funcionari en qui delegue.  
2. La tresorera de la corporació o funcionari en qui delegue.  
3. Rafael Salinas Jiménez (interventor de l'Ajuntament d'Almàssera) o funcionari en qui delegue.  
4. Un representant de l'administració del Govern Valencià designat per la Direcció General d'Administració Territorial.  
Actuarà com a secretària la secretària de la corporació o funcionari en qui delegue, amb veu i sense vot.  
6.2. Al tribunal li correspon el desenvolupament i qualificació de les proves selectives, està vinculat en la seua actuació a les presents bases i no podrà aprovar ni declarar que han superat les proves selectives un nombre superior d'aspirants que el de places convocades. Qualsevol proposta d'aprovats que contravinga el que establix esta norma, serà nul·la de ple dret.  
6.3. Els membres del tribunal hauran d'abstindre's d'intervindre, notificant-ho a l'autoritat convocant i els aspirants podran recusar-los quan concórreguen les circumstàncies previstes en l'article 28 de la vigent Llei de Règim Jurídic de les Administracions Públiques i del Procediment Administratiu Comú, o quan hagueren realitzat tasques de preparació d'aspirants en els cinc anys anteriors a la publicació de la convocatòria.  
6.4. El tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, i podran disposar la incorporació als seus treballs d'assessors especialistes per a aquelles proves que ho requerisquen, limitant-se a l'exercici de les seues especialitats tècniques en base exclusivament a les quals col·laboraran amb el tribunal amb veu, però sense vot.  
Setena. Començament i desenvolupament de l'oposició   
7.1. Data d'examen. Els exercicis d'oposició no començaran fins transcorreguts com a mínim sis mesos, i com a màxim nou mesos, des de la data en què aparega publicat l'anunci de la convocatòria en el Boletín Oficial del Estado.  
7.2. L'anunci del començament de les proves selectives es col·locarà al tauler d'anuncis de la corporació almenys 30 dies abans del començament de les proves, i es publicarà en el Butlletí Oficial de la Província de València.  
7.2. No serà obligatòria la publicació dels successius anuncis de la celebració de la resta de proves en el BOP, però sí la relació d'aprovats per orde d'actuació per mitjà d'anunci al tauler d'anuncis del lloc d'actuació del tribunal. Els successius anuncis de celebració de proves hauran de fer-se públics pel tribunal al tauler d'anuncis de la casa consistorial, amb set dies, almenys, d'antelació al començament d'este, si es tracta d'un nou exercici. També es pot obtindre informació de les dates de celebració de les proves en el telèfon 28 842 82 51.  
7.3. Els opositors seran convocats per a cada exercici en crida única, i seran exclosos de l'oposició els que no compareguen, excepte casos de força major degudament justificats i apreciats lliurement pel tribunal.  
7.4. En qualsevol moment el tribunal podrà requerir als opositors que acrediten la seua personalitat.  
7.5. Exercici de l'oposició. L'oposició constarà de dos proves obligatòries i eliminatòries.  
La primera prova consistirà a contestar per escrit un qüestionari de preguntes tipus test de 90 preguntes, de caràcter teòric, referides al temari de matèries.  
El temps de realització de l'exercici serà determinat prèviament pel tribunal i en cap cas serà inferior a 40 segons per pregunta.  
La segona prova consistirà en un examen de casos pràctics sobre les matèries teòriques del temari d'estes bases. Per a la realització d'esta segona prova no és requisit imprescindible l'experiència, es tractarà de valorar l'assimilació dels conceptes teòrics.  
Huitena. Qualificació de la fase d'oposició  
La prova es qualificarà de 0 a 30 punts, i caldrà obtindre per a superar-la un mínim de 15 punts (4 contestacions errònies restaran una correcta).  
La segona prova es puntuarà de 0 a 10 punts i caldrà obtindre un mínim de 5 punts per a superar-la.  
La correcció i qualificació dels exercicis escrits, sempre que siga possible, es farà de forma anònima, i s'utilitzaran per a això sistemes que garantisquen l'objectivitat de les puntuacions atorgades i l'anonimat dels aspirants.  
Novena. Puntuació final i relació d'aprovats  
Una vegada finalitzada la fase d'oposició, el tribunal exposarà al públic la llista d'aspirants aprovats per ordre de puntuació total; es concedirà un termini de 10 dies hàbils perquè es formulen les reclamacions i esmenes que s'estimen pertinents en relació amb la baremació.  
Resoltes les possibles al·legacions i reclamacions, el tribunal proposarà la persona que haja obtingut major puntuació total com a única persona que ha superat el procés selectiu i que pertoca ser nomenat funcionari de carrera.  
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en el primer examen.  
Deu. Presentació de documentació i nomenament  
10.1. En el termini de 20 dies hàbils a comptar des de la publicació als taulers d'anuncis d'esta corporació de la proposició del tribunal a què es referix l'apartat anterior, l'aspirant que hi figure haurà de presentar els documents següents:  
a) Fotocòpia, degudament compulsada, del DNI.  
b) Fotocòpia, degudament compulsada, de qualsevol de les titulacions exigides en la lletra c) de la base tercera.  
c) Declaració jurada o promesa de no haver sigut separat, per mitjà d'expedient disciplinari, del servici de l'administració pública, ni trobar-se inhabilitat per a l'exercici de funcions públiques  
10.2. Els que dins del termini fixat i excepte casos de força major, no presenten la documentació o de l'examen d'esta es deduïra que no té algun dels requisits assenyalats en la base tercera no podran ser nomenats funcionaris de carrera, donant lloc a la invalidesa de l'actuació de l'interessat i a la nul·litat subsegüent dels actes del tribunal respecte a este, sense perjudici de la responsabilitat en què poguera haver incorregut per falsedat en la seua instància.  
10.3. Després de la fase d'oposició, l'aspirant realitzarà un període de pràctiques en una altra corporació local on adquirirà l'experiència necessària, així com el coneixement del maneig de les eines informàtiques necessàries per a l'exercici de les seues funcions.  
Tal curs tindrà una duració d'un mes en horari habitual de la corporació en què es realitze, i durant el qual percebrà les retribucions que marca la llei.  
10.4. Transcorregut el període de pràctiques, la presidència de la corporació procedirà al nomenament de l'aspirant com a funcionari de carrera, en la plaça objecte de la present convocatòria, i s'obrirà un termini de 30 dies hàbils per a procedir a la corresponent presa de possessió al saló de plens de la corporació, en la qual l'aspirant jurarà o prometrà el seu fidel compliment a les obligacions del càrrec amb lleialtat al rei i a la Constitució, tal com exigix el Reial Decret 707/1979, de 5 d'abril.  
Onze. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot el no previst en estes bases.  
Dotze. Vinculació de les bases  
Les presents bases vinculen l'administració, el tribunal i els que participen en les proves selectives, i tant la present convocatòria com tots els actes administratius que es deriven d'esta i de les actuacions del tribunal podran ser impugnats pels interessats en els casos, terminis i forma establida en la Llei de Règim Jurídic de les Administracions Públiques i del Procediment Administratiu Comú.  
Estes bases són definitives en via administrativa i contra estes pot interposar-se, de conformitat amb els articles 116 i 117 de la Llei 30/1992, en la redacció que en fa la Llei 4/1999, recurs de reposició potestativament davant d'Alcaldia en el termini d'un mes, a comptar des de l'endemà de la publicació d'estes, o directament recurs contenciós administratiu davant dels jutjats contenciosos administratius de València, en el termini de dos mesos, comptats des de la data anteriorment indicada, en virtut del que preveu l'article 46 de la Llei de Jurisdicció Contenciosa Administrativa. No obstant això, els interessats podran interposar qualssevol altres recursos si ho estimen pertinent.  
Abans de la publicació de la llista provisional d'admesos, el president de la corporació podrà modificar o deixar sense efecte les convocatòries per mitjà de l'adopció de l'acord corresponent, que serà publicat en la forma prevista.  
Temari  
Tema 1. La Constitució espanyola de 1978: articles 25, 39, 40, 41, 42, 43, 49, 50, 53 i 129.  
Tema 2. La Constitució espanyola: l'organització territorial de l'estat. Les comunitats autònomes. Administració local.   
Tema 3. Organització, funcionament i relacions amb els ciutadans en la LOFAGE.  
Tema 4. Estatut d'Autonomia: les Corts Valencianes, el president de la Generalitat Valenciana. El Govern Valencià.  
Tema 5. El règim local espanyol. El municipi. Territori i població. Organització. Competències. Règims especials.   
Tema6. Entitats locals. Règim de funcionament. Relacions interadministratives. Informació i participació ciutadanes.   
Tema 7. Estatut dels membres de les corporacions locals.  
Tema 8. Règim de retribucions dels funcionaris de l'administració local.  
Tema 9. Del registre general. Dels expedients. Responsabilitat de les entitats locals.  
Tema 10. Decret Legislatiu de 24 d'octubre de 1995, del Govern Valencià. Àmbit subjectiu d'aplicació. Drets, deures i incompatibilitats del personal funcionari.   
Tema 11. Normativa autonòmica. Jornada de treball, reducció de jornada, control d'horari, justificació d'absències.  
Tema 12. Normativa autonòmica. Permisos i llicències. Vacacions anuals.  
Tema 13. Indemnitzacions per raó del servici: Reial Decret 462/2002.  
Tema 14. Reconeixement de servicis previs en l'administració. Llei 70/1978, de 26 de desembre.  
Tema 15. Normes d'aplicació de la Llei 70/1978, el Reial Decret 1.461/1982.  
Tema 16. Regles bàsiques i programes mínims dels procediments de selecció dels funcionaris de l'administració local. Reial Decret 896/1991, de 7 de juny.   
Tema 17. Retribucions dels funcionaris en pràctiques. Reial Decret 456/1986.  
Tema 18. Retribucions dels funcionaris en general en la Llei de Pressupostos Generals de l'Estat.  
Tema 19. Incompatibilitats del personal al servici de les administracions públiques.  
Tema 20. Selecció i provisió de personal. Decret 33/1999. La selecció de personal en la Llei 7/1985. Els diferents règims jurídics: personal laboral i personal funcionari. Els habilitats nacionals.  
Tema 21. L'oferta d'ocupació. La plantilla de personal. La relació de llocs de treball.  
Tema 22. Llei General de la Seguretat Social. Afiliació, cotització i recaptació.  
Tema 23. Llei General de la Seguretat Social. Acció protectora. Revaloracions i imports màxims i mínims. Col·laboració en la gestió de la Seguretat Social.  
Tema 24. Llei General de la Seguretat Social. Infraccions i sancions.  
Tema 25. Llei General de la Seguretat Social. Títol II. Capítol II.  
Tema 27. L'estatut dels treballadors. Títol I. Capítol I  
Tema 28. L'estatut dels treballadors. Títol I. Capítol II.  
Tema 29. L'estatut dels treballadors. Títol I. Capítol III.  
Tema 30. L'estatut dels treballadors. Títol I. Capítol IV.  
Tema 31. Afiliació a la Seguretat Social: Reial Decret 84/1996. Títol II. Capítol I.  
Tema 32. Afiliació a la Seguretat Social: Reial Decret 84/1996. Títol II. Capítol II.  
Tema 32. Afiliació a la Seguretat Social: Reial Decret 84/1996. Títol II. Capítol III.  
Tema 34. Afiliació a la Seguretat Social: Reial Decret 84/1996. Títol II. Capítol IV.  
Tema 35. Llei 30/1992: l'activitat de les administracions públiques.  
Tema 36. Llei 30/1992: les disposicions i els actes administratius.  
Tema 37. Llei 30/1992: la revisió dels actes en via administrativa i reclamacions prèvies a l'exercici de les accions laborals.  
Tema 38. Organització municipal: òrgans i competències (Llei 7/1985, de 2 d'abril).  
Tema 39. Reial Decret Legislatiu 2/2004, de 5 de març. Pressupost municipal: annex de personal, tramitació. Limitacions pressupostàries.  
Tema 40. Delictes contra l'administració pública: sols conceptes dels delictes, sense penes.  
Rocafort, 18 de gener de 2007.- L'alcalde: Sebastián Bosch Ponce.